User:Magaa181002/sandbox

ஜாலன் புசார்

ஜாலான் புசார் 1880ஆம் ஆண்டு தோன்றியது. ஜாலான் புசார் என்பது மலாய் மொழிச் சொல். மலாயில் பெரிய சாலை என்று பொருள். இந்தப் பகுதியை ரிச்சர்ட் ஓவன் நோரிஸ் என்பவர்  1830 - 1865  வரை பயாலேபருக்குச் செல்லுவதற்காக உருவாக்கினார். அவருக்குப் பிறகு, சையத் அலி  இந்தப் பகுதியில் 70 ஏக்கர் நிலத்தை வாங்கி வெறும் சதுப்பு நிலமாக உருவாக்கினார். திறந்த நிலமாக இருந்த இடம் தற்போது பீட்டி உயர்நிலைப்பள்ளியாகவும், பல அடுக்குமாடி கட்டடங்களாகவும் விரிவடைந்துள்ளது. இங்கு இரப்பர் தொழிற்சாலை ஒன்றும் இயங்கி வந்தது. ஜாலான் புசாரின் மறுபுறம் லாவெண்டர் சாலைக்கும் சையத் அல்வி சாலைக்கும் நடுவில் சதுப்பு நிலமாக இருந்தது. இங்கு வாத்துகள், மீன்கள், சேற்று நண்டுகள் மற்றும் பல வண்ணப் பாம்புகளும் சுற்றித் திரிந்தன. அதன் பிறகு அந்த இடம் கழிவுப்பொருட்கள் கொட்டப் பயன்படுத்தப்பட்டது. அக்காலத்தில் முதலாம் உலகப் போரின்போது, ஆட்சியிலிருந்த ஆங்கில, பிரெஞ்சு அதிகாரிகளின் பெயர்கள் ஜாலான் புசாரின் தெருக்களுக்கு வைக்கப்பட்டிருந்தது இதன் சிறப்பம்சமாகும். கிட்சேனர், பிரெஞ்சு, மாட், ஜெல்லிகவே, டிரைவ்விட், போச், ஸ்டர்டி, பீட்டி என்பன அதன் பெயர்களாகும். இச்சாலைகள் அனைத்தும் 1920லிருந்து செயல்பட்டு வருகிறது. ஜாலான் புசார் மலேசியாவில் முக்கிய சாலை என்று கூறப்படுகிறது. ஜாலான் புசாரில் பல வகையான உணவகங்கள் செயல்பட்டு வருகின்றன. இவை அனைத்தும் மக்களின் நிலைக்கேற்ப கட்டுபடியாகக்கூடிய விலையில் விற்கப்பட்டு வருவதால் அனைவராலும் பெரிதும் வரவேற்கப்படுகின்றன. ஜாலான் புசாரின் ஒரு பகுதியே புகிஸ் என்னும் இடமாகும். புகிஸ் சிங்கப்பூரில் மிகப்பெரிய வணிகத் தளமாகச் செயல்பட்டு வருகிறது. ஜலான் புசார் பல்லின சமுதாய ஒற்றுமைக்குச் சிறந்த இடமாகும். ஷெல்டர் பாப்பிஸ்ட் சர்ச் என்ற தேவாலயமும், மஸ்ஜித் அப்துல் கஃவூர் என்ற  மசூதியும், தெக் சென் சொய்லிங் என்ற சீன கோவிலும் ஸ்ரீ கிருஷ்ணா ஆலயமும் இருப்பதன்வழி இதனை அறியலாம். தற்பொழுது ஜாலான் புசார் பெருவிரைவு ரயில் நிலையம் கட்டப்பட்டு வரப்படுகிறது. இவ்விடம் பல சிங்கப்பூரர்களால் வரவேற்கப்படுவதால் அனைவரும் வந்து செல்ல வசதியாக இருக்கப் பல புதுத்திட்டங்கள் செயல்படுத்தப்பட்டு வருகின்றன. ஜாலன் புசாரில் பல அலுவலகங்கள் செயல்பட்டு வருகின்றன. இங்கு பிரபலமான விளையாட்டு அரங்கமொன்றும் இருக்கிறது. இவ்வரங்கத்தில் பல வகையான விளையாட்டுப் போட்டிகள் நடத்தப்படுகின்றன. சிங்கப்பூரின் பிரபலமான விளையாட்டு வீரர்கள் அனைவரும் விளையாடப் பயன்படுத்திய இடம், ஜாலன் புசார் அரங்கம் என்று சொல்லப்படுகிறது.

மகா தர்ஷினி பெண்டிமியர் உயர்நிலைப்பள்ளி